VII. állomás: Jézus másodszor esik el a kereszttel

Tényleg sokszor kapok vigasztalást, meg sok apró gesztust. De mégis minden nap nehéz. Mintha málhás súllyal lennék lebéklyózva a feladataimhoz. Ha egész nap csak a tanulással vagy a munkámmal foglalkoznék, akkor sem érném magam utol. Nincs időm otthon rendet rakni, nincs időm edzeni, nincs időm olvasni. Nincs időm saját magamra. Bár igaz, hogy a gépezés sok időt vesz el, de este mást úgysem nagyon csiálhatnék. Mondjuk éppen akkor egy kicsit jobb lenne elcsendesednem néha, és megnéznem, hogy a facebook helyett Te akarnál-e mondani valamit. Kezdem meglátni, hogy amikor már mozdulni sem bírok, és nem tudok több infót befogadni, akkor feltör a szívemből egy egyszerű fohász - mint amikor levegőhöz jut egy haldokló.

Jézus, segíts abban, hogy minden nap legyen egy kis idő, talán csak pár perc, amikor Neked is időt hagyok, hogy szólj hozzám és megnyugtass engem. E nélkül úgysem fogok bírni tovább menni.